ZF 24

Românii au tendinţa de a cumpăra maşini mai scumpe decât îşi permit şi nu fac un calcul obiectiv privind numărul per­soanelor din familie, numărul de kilometri făcuţi în fiecare an şi costul asigurării şi al mentenanţei, ceea ce face ca de multe ori maşina să nu fie adaptată la mediul în care este folosită sau la veniturile proprietarului, a spus la ZF Live Sorin Iacob, ma­na­ging partner la GT Motive, companie ce oferă servicii jucă­to­rilor din industria auto.

Firma va lansa în septembrie, în parteneriat cu site-ul auto­market.ro, un serviciu online prin care clienţii pot primi reco­mandări, în funcţie de anumiţi indicatori, privind mo­de­le­lor de maşini care li se potrivesc.

„O familie cu un copil, din Bucureşti, ar avea clar nevoie de o maşină compactă, gen Opel Astra, Skoda Octavia, Logan, Ford Focus sau VW Golf, în cazul în care autoturismul este folosit de toată familia. Dar dacă vorbim de oameni care folosesc maşina singuri, mergând zilnic distanţe lungi prin oraş, atunci este mai ieftin să ai într-o familie două maşini. Costurile de exploatare ale unei maşini mari sunt mult mai ridicate ale unei maşini mici folosite zilnic.“